8 ปรากฏการณ์อภินิหาร 1 ปี หลังเลือกตั้ง 62
ทบทวน 8ปรากฏการณ์ 1 ปีหลังเลือกตั้งปี62 ประการที่ 1.ฝ่ายต่อต้าน คสช.ชนะ แต่ไม่ได้เป็นรัฐบาล 2.เพราะ ส.ว.ตั้งเองเป็นเองและเลือกกันเอง250 เสียงไม่แตกแถว 3.สองพรรคใหม่แจ้งเกิด4.ปชป.เสียงใน กทม.หาย ภาคใต้หด 5.ดับอนาคตใหม่ 6. งูเห่า7.อภินิหาร 3.5 หมื่นได้ ส.ส.-เลือกตั้งซ่อมพลังประชารัฐ-ปชป.ไม่ชนะ แต่ได้ ส.ส.ปัดเศษเพิ่ม8.ไพบูลย์เลิกพรรคตัวเอง หอบคะแนนไปเป็น ส.ส.สังกัดพลังประชารัฐก็ได้ครบรอบ 1 ปี เลือกตั้งทั่วไปภายใต้รัฐธรรมนูญ 2560 และภายใต้บรรยากาศที่มีการควบคุมติดตามนักการเมืองฝ่ายตรงข้ามคณะรักษาความสงบแห่งชาติ (คสช.)จนได้ผลลัพธ์เป็นรัฐบาลสืบทอดอำนาจ คสช.ซึ่งเป็นรัฐบาลผสมปริ่มน้ำโดยมี พล.อ.ประยุทธ์ จันทร์โอชา ผู้มีชื่อและนามสกุลเดียวกับหัวหน้า คสช.และนายกฯจากการรัฐประหารก่อนหน้านั้นในโอกาสนี้ขอชวนผู้อ่านมาทบทวนปรากฏการณ์ที่เกิดขึ้นว่ามีอะไรบ้างฝ่ายประกาศตัวไม่เอาการสืบทอดอำนาจของทหารหรือ คสช. มีหลายพรรค เช่น พรรคเพื่อไทย พรรคอนาคตใหม่ พรรคเสรีรวมไทยและพรรคประชาชาติ กรณีที่ถ้ารวมพรรคประชาธิปัตย์และภูมิใจไทย ก็นับว่าชนะได้เสียงกว่า 23 ล้านเสียง แต่หากไม่รวม 2 พรรคหลังที่ภายหลังไปเข้าเป็นพรรคร่วมรัฐบาลโหวตให้ประยุทธ์ ก็จะเท่ากับ่าได้15 ล้านเสียงกว่าขณะที่พรรคที่ประกาศชัดๆ ช่วงหาเสียงเลือกตั้งว่าชูประยุทธ์เป็นนายกฯ ต่อนั้น ประกอบด้วย พรรคพลังประชารัฐ พรรครวมพลังประชาชาติไทย และพรรคประชาชนปฏิรูปได้เพียง 8.9 ล้านเสียงที่มาของ ส.ว. 250 มาจาก 1.มาโดยตำแหน่ง 6 คนจาก ผบ.เหล่าทัพต่างๆ 2. เลือกกันเองแล้วคสช. เลือกอีกครั้งในขั้นตอนสุดท้าย จำนวน 50 คน 3.กลุ่มที่ คสช.เลือกทั้งกระบวนการ โดยคณะกรรมการสรรหา ส.ว. 10 คน มาจากรองนายกฯ รองหัวหน้า คสช. และประธาน สนช. ทั้งยังมีกรรมการสรรหาที่กลับมาเป็น ส.ว. เสียเองประกอบด้วย พล.อ.ฉัตรชัย พล.อ.อ.ประจิน พล.อ.ธนะศักดิ์ พล.ร.อ.ณรงค์ พล.ต.อ.อดุลย์ และพรเพชร เท่านั้นไม่พอ ในวันเลือกนายกรัฐมนตรีส.ว. 249 เสียงโหวตเลือกประยุทธ์ ซึ่งเป็นคนที่ตั้ง ส.ว.มาเองกับมือให้กลับมาเป็นนายกฯ อีกสมัย มีเพียงพรเพชรที่งดออกเสียง เพราะดันไปนั่งเป็นรองประธานรัฐสภาอำนาจของ ส.ว. ไม่ได้มีเพียงการเลือกนายกฯ หากแต่ยังสามารถแทรกแซงอีกช่องทางผ่านการร่วมโหวตกฎหมาย ปฏิรูปประเทศ ซึ่งกินความกว้างขวางมาก เนื่องจากในหมวด 16 ของรัฐธรรมนูญที่ว่าด้วยการปฏิรูปประเทศกำหนดประเด็นไว้อย่างครอบจักรวาล 7 ด้าน ไม่ว่าจะเป็น ด้านการเมือง ด้านการบริหารราชการแผ่นดิน ด้านกฎหมาย ด้านกระบวนการยุติธรรม ด้านการศึกษา ด้านเศรษฐกิจ และด้านอื่นๆขณะที่บทเฉพาะกาล รัฐธรรมนูญมาตรา 270 บัญญัติโดยสรุปว่า ส.ว.มีอำนาจและหน้าที่ในการติดตาม เสนอแนะ และเร่งรัดการปฏิรูปประเทศ เพื่อให้บรรลุเป้าหมายตามหมวด 16 และการจัดทําและดําเนินการตามยุทธศาสตร์ชาติ หาก ส.ส.หรือ ส.ว.เห็นว่าร่าง พ.ร.บ.ใดเข้าหมวด 16 นี้ ส.ส.หรือ ส.ว.จํานวนไม่น้อยกว่า 1 ใน 5 ของแต่ละสภาสามารถเข้าชื่อกันร้องขอต่อประธานรัฐสภาเพื่อให้วินิจฉัย โดยการยื่นคําร้องดังกล่าวต้องยื่นก่อนที่สภาผู้แทนราษฎรหรือวุฒิสภาแล้วแต่กรณี จะพิจารณาร่าง พ.ร.บ.นั้นแล้วเสร็จหากประธานสภารับคำร้องดังกล่าว ก็ให้ประธานสภานำเสนอเรื่องต่อคณะกรรมการร่วมซึ่งประกอบด้วย ประธานวุฒิสภา รองประธานสภาผู้แทนราษฎร ผู้นําฝ่ายค้านในสภาผู้แทนราษฎร ผู้แทนคณะรัฐมนตรี และประธานคณะกรรมาธิการสามัญคนหนึ่งซึ่งเลือกกันเองระหว่างประธานคณะกรรมาธิการสามัญในวุฒิสภาทุกคณะ คนเหล่านี้จะทำหน้าที่เป็นกรรมการเพื่อวินิจฉัย การวินิจฉัยของคณะกรรมการร่วมดังกล่าวให้ถือเสียงข้างมากเป็นหลัก และคําวินิจฉัยของคณะกรรมการร่วมดังกล่าวให้เป็นที่สุด จากนั้นให้ประธานรัฐสภาดําเนินการไปตามคําวินิจฉัยนั้นนี่จึงเป็นการเปิดช่องให้ ส.ว.เข้ามาแทรกแซงการผ่านกฎหมาย โดยใช้เสียงเพียง 1 ใน 5 ของ ส.ว. หรือจำนวน 50 คนเท่านั้นในการเสนอเรื่อง ส่วนกรรมการวินิจฉัย เราจะเห็นว่ามี ฝ่ายค้าน หลักๆ แค่ 1 คน คือ ผู้นำฝ่ายค้าน ปรากฏการณ์พรรคเกิดใหม่รอบนี้น่าสนใจ พรรคอนาคตใหม่สามารถขึ้นมาเป็นพรรคอันดับ 3 ได้ ขณะที่พรรค (ที่ดูเหมือน) เกิดใหม่อย่างพรรคพลังประชารัฐก็เข้ามาที่ 2 ด้วยพลังพิเศษต่างๆ โดยเฉพาะข้อกล่าวหาเรื่องพลังดูด จนสามารถตั้งรัฐบาลได้เมื่อมีดาวรุ่งก็มีดาวร่วง พรรคประชาธิปัตย์ร่วงไปอันดับ 4 เป็นพรรคขนาดกลางไป เสียพื้นที่ในกรุงเทพฯ จากที่เมื่อการเลือกตั้งปี 2554 ได้ถึง 23 ที่นั่ง ปี 2562 หายหมดเลย แม้แต่ภาคใต้ก็เสียไปหลายที่นั่งจากเดิมปี 2554 ได้ถึง 50 ที่นั่ง ลดเหลือ 22 ที่นั่ง พรรคเพื่อไทยเองที่ดูเหมือนยังยืนอันดับ 1 ได้ที่นั่ง ส.ส.สูงสุดแต่ก็เสียไปเยอะเช่นกันตัวอย่างในภาคอีสาน ปี 2554 ได้ถึง 104 ที่นั่ง ครั้งนี้ลดเหลือ 84 ที่นั่งพรรคที่สร้างปรากฏการณ์น้องใหม่ไฟแรงอย่างพรรคอนาคตใหม่มีอายุได้แค่ 708 วัน อาจเริ่มตั้งแต่วันที่ 10 ต.ค.61 หรือ 5 เดือนก่อนเลือกตั้งทั่วไปพรรคอนาคตใหม่ออกมาเปิดเผยว่าเพิ่งได้รับโทรศัพท์จาก กกต. ว่าห้ามรับบริจาคเงินและทำกิจกรรมระดมทุนต่างๆ เนื่องจากถือเป็นกิจกรรมทางการเมือง ขัดคำสั่ง คสช.ขณะที่ 2 เดือนหลังจากนั้นพรรคพลังประชารัฐจัดโต๊ะจีนระดมทุน ภายใต้แนวคิด ประเทศไทยหนึ่งเดียว ที่อิมแพ็คฟอรั่ม เมืองทองธานี โต๊ะละ 3 ล้านบาท รวม 200 โต๊ะอย่างไรก็ตามผลการเลือกตั้งพรรคอนาคตใหม่ก็สามารถได้ทั้ง ส.ส.แบบเขตและบัญชีรายชื่อ จนมาเป็นพรรคอันดับ 3 ด้วยจำนวน ส.ส.80 ที่นั่ง และหัวหน้าพรรคอย่าง ธนาธร จึงรุ่งเรืองกิจ ถูกเสนอชื่อเพื่อโหวตเป็นนายกฯ แข่งกับประยุทธ์ จันทร์โอชา แต่ตัวธนาธรเองกลับถูกศาลรัฐธรรมนูญสั่งหยุดปฏิบัติหน้าที่ ส.ส. จนกว่าจะมีคำวินิจฉัยคดีที่ถูกกล่าวหาว่าถือหุ้นสื่อ และต่อมาศาลรัฐธรรมนูญมีมติให้พ้นสมาชิกภาพ ส.ส.เนื่องจากมีลักษณะต้องห้ามในการลงสมัครรับเลือกตั้งจากคดีถือครองหุ้นสื่อดังกล่าวส่วนพรรคอนาคตใหม่ เมื่อวันที่ 21ก.พ.2563 ที่ผ่านมา ศาลรัฐธรรมนูญอ่านคำวินิจฉัยยุบพรรค ด้วยเหตุที่พรรคอนาคตใหม่ทำสัญญากู้เงินจากธนาธร2ฉบับรวมมูลค่า191.2ล้านบาท จนเกิดแฟลชม็อบคัดค้านคำวินิจฉัยที่นำโดยนักศึกษาในหลายสถาบันกินเวลากว่าเกือบ 1 เดือนส่วน ส.ส.พรรคอนาคตใหม่ที่ต้องการสานต่อจุดยืนของพรรคเดิมก็มารวมกันในนาม พรรคก้าวไกล กลุ่มกรรมการบริหารพรรคที่ถูกตัดสิทธิฯ ก็รวมกันในนาม คณะอนาคตใหม่ ขณะที่บางส่วนย้ายค่ายไปพรรคฝั่งรัฐบาลข่าวการซื้อตัว ส.ส.มีทั้งการนำคลิปเสียงการเจรจามาเผยแพร่ต่อสาธารณะ ควบคู่ไปกับการย้ายพรรคหลังยุบพรรคไปอยู่พรรคการเมืองในฝั่งรัฐบาลของ ส.ส.พรรคอนาคตใหม่ ก่อนหน้านั้นก็มีส.ส.อนาคตใหม่4 คนที่โหวตสวนมติพรรคอนาคตใหม่เป็นระยะ จนพรรคมีมติขับออกไปก่อนหน้านั้นแล้ว คือกวินนาถ ตาคีย์ และ จารึก ศรีอ่อน ที่ต่อมาย้ายไปพรรคพลังท้องถิ่นไทซึ่งจากเดิมได้รับเลือกตั้งมาจำนวน 3 ที่นั่ง พอบวกอีก 2 จึงกลายเป็นพรรคที่มีส.ส.ในสภา 5 ที่นั่ง ส่วนส.ส.อนาคตใหม่อีก 2 คน คือฐนภัทรกิตติวงศา ย้ายไปพรรคพลังประชารัฐ ขณะที่ศรีนวล บุญลือ ย้ายไปพรรคภูมิใจไทยปรากฎการณ์การโหวตในสภาสวนมติพรรคไม่ได้มีเพียง ส.ส.พรรคอนาคตใหม่เท่านั้น ฝ่ายค้านพรรคอื่นๆ ก็มีมาเป็นระยะ รวมทั้ง ส.ส.ฝ่ายรัฐบาลบางคนก็มีการโหวตสวนมติพรรคเช่นกันสูตรคำนวน ส.ส.ที่ดูเอาใจยากตามรัฐธรรมนูญนี้ พรรคที่ได้เสียงเพียง35099 เสียงก็ยังได้ที่นั่ง 1 ที่นั่ง อีกปรากฏารณ์ก่อนหน้าเลือกตั้งซ่อมเขต 8 เชียงใหม่ วันที่2 มิ.ย.62พรรคไทรักธรรมยังมีที่นั่งในสภา 1 ที่นั่ง จากคะแนนเสียงที่พรรคได้ 33754 คะแนน แต่พรรคกลับเสียที่นั่งนั้นไปหลังผลเลือกตั้งซ่อมดังกล่าวออกมา ไม่ใช่เพราะพรรคแพ้เลือกตั้งซ่อมดังกล่าว แต่สูตรคำนวนเปลี่ยนเหลือพรรคการเมืองที่ได้ที่นั่งมากกว่า ส.ส. พึงมี 10 พรรค ทำให้ พีระวิทย์ เรื่องลือดลภาค ส.ส.แบบบัญชีรายชื่อพรรคไทรักธรรมซึ่งทำหน้าที่ได้เพียง 3 วันต้องพ้นจากตำแหน่ง ส.ส.ทันที ขณะที่พรรคที่ได้รับการปัดเศษขึ้นมาได้ ส.ส.เพิ่มคือ พรรคประชาธิปัตย์ และพรรคพลังประชารัฐเลือกตั้งที่ผ่านมา พรรคประชาชนปฏิรูปได้คะแนนรวม 4.5 หมื่นคะแนน ทำให้ไพบูลย์ นิติตะวัน หัวหน้าพรรคประชาชนปฏิรูป ได้เป็นส.ส.บัญชีรายชื่อ แต่ต่อมา ไพบูลย์ ยื่น กกต. ขอเลิกพรรค ตัวเองและ กกต.มีมติให้ยกเลิกพรรคประชาชนปฏิรูป จากนั้นไพบูลย์ย้ายเข้าไปอยู่พรรคพลังประชารัฐ พร้อมกับหอบคะแนนและได้เป็น ส.ส.ในสังกัดพรรคใหม่ แถมยังเป็นรองหัวหน้าพรรค และรองประธานคณะกรรมาธิการ (กมธ.) วิสามัญพิจารณาศึกษาปัญหา หลักเกณฑ์ และแนวทางการแก้ไขเพิ่มเติมรัฐธรรมนูญ พ.ศ.2560 คนที่ 1ปรากฎการณ์นี้มีผู้วิพากษ์วิจารณ์ว่า ตอนเลือกตั้งได้ 4.5 หมื่นคะแนนนั้น ประชาชนเลือกพรรคประชาชนปฏิรูป จนเป็นผลให้ไพบูลย์ที่อยู่บัญชีเป็นอันดับ 1 เป็น ส.ส.เสียงของประชาชนดังกล่าวไม่ได้เลือกพรรคพลังประชารัฐ การเอาคะแนนติดตัวไปอยู่กับพรรคใหม่ขัดกับเจตจำนงของประชาชนผู้เลือกตั้ง โดยมี 30 พรรคการเมืองขนาดเล็กในนามกลุ่มพรรคสหมิตร 30 พรรคการเมืองยื่นหนังสือต่อ กกต.คัดค้านการประกาศรับรอง ไพบูลย์ ส.ส.บัญชีรายชื่อพรรคพลังประชารัฐ
ทบทวน 8 ปรากฏการณ์ 1 ปีหลังเลือกตั้งปี62 ประการที่ 1.ฝ่ายต่อต้าน คสช.ชนะ แต่ไม่ได้เป็นรัฐบาล 2.เพราะ ส.ว.ตั้งเองเป็นเองและเลือกกันเอง 250 เสียงไม่แตกแถว 3.สองพรรคใหม่แจ้งเกิด 4.ปชป.เสียงใน กทม.หาย
เลือกตั้ง 62,พรรคอนาคตใหม่,การเลือกตั้ง